CELEX: 32013R0065
Language: ro
Date: 2013-01-24 00:00:00
Title: Regulamentul de punere în aplicare (UE) nr. 65/2013 al Comisiei din 24 ianuarie 2013 de modificare a anexei III la Regulamentul (CE) nr. 826/2008 de stabilire a normelor comune de acordare a ajutorului pentru depozitarea privată a anumitor produse agricole

25.1.2013   
            
            
               RO
            
            
               Jurnalul Oficial al Uniunii Europene
            
            
               L 22/6
            
         REGULAMENTUL DE PUNERE ÎN APLICARE (UE) NR. 65/2013 AL COMISIEI
   din 24 ianuarie 2013
   de modificare a anexei III la Regulamentul (CE) nr. 826/2008 de stabilire a normelor comune de acordare a ajutorului pentru depozitarea privată a anumitor produse agricole
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (j) coroborat cu articolul 4,
   întrucât:
   
               (1)
            
            
               Partea A din anexa III la Regulamentul (CE) nr. 826/2008 al Comisiei (2) prevede obligația statelor membre de a comunica anumite informații Comisiei în privința uleiului de măsline și a măslinelor de masă pentru diferiți ani de comercializare și stabilește termenele limită de transmitere a acestor date. De asemenea, regulamentul stabilește normele comune referitoare la comunicarea către Comisie a informațiilor de către autoritățile competente din statele membre.
            
         
               (2)
            
            
               Pentru a se monitoriza mai bine situația pieței și ținând cont de experiența dobândită în domeniu, anumite obligații de comunicare ale statelor membre prevăzute în partea A din anexa III la Regulamentul (CE) nr. 826/2008 trebuie simplificate, precizate, adăugate sau eliminate.
            
         
               (3)
            
            
               În acest scop, este necesar să se adauge o obligație referitoare la transmiterea cantității totale de ulei de măsline utilizate și a stocurilor de sfârșit de an și să se elimine obligația referitoare la informațiile privind măslinele de masă.
            
         
               (4)
            
            
               Prin urmare, anexa III la Regulamentul (CE) nr. 826/2008 trebuie modificată în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   În anexa III la Regulamentul (CE) nr. 826/2008, partea A se modifică după cum urmează:
   
               1.
            
            
               Litera (b) se înlocuiește cu următorul text:
               
                           „(b)
                        
                        
                           Înainte de 15 septembrie, statele membre transmit Comisiei cantitățile totale aferente producției definitive și consumului intern de ulei de măsline pentru anul de comercializare precedent, precum și stocurile de sfârșit de an.
                           Înainte de 15 octombrie și înainte de 15 aprilie, statele membre transmit Comisiei, pentru anul de comercializare în curs, o estimare a producției totale de ulei de măsline, precum și o previziune a consumului intern și a stocurilor de sfârșit de an.”
                        
                     
         
               2.
            
            
               Litera (c) se înlocuiește cu următorul text:
               
                           „(c)
                        
                        
                           Din luna septembrie până în luna mai ale fiecărui an de comercializare, statele membre transmit Comisiei, până în a cincisprezecea zi a fiecărei luni, o estimare lunară a cantităților de ulei de măsline produse de la începutul anului de comercializare respectiv și până în luna precedentă, inclusiv.”
                        
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 ianuarie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 223, 21.8.2008, p. 3.